Diari Oficial de la Generalitat Valenciana


Sumari del DOGV 4999, del 05-05-2005 (2005/4648)

Informació pública de l'alternativa tècnica de programa per a executar l'actuació integrada de la unitat d'execució única del sector UE-A8 de Chiva.
----------------------------------------------------------------------------------------------------------------------------------------------------

### Dades del document

Número de DOGV
:   4999

Data del DOGV
:   05-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4648


Organisme emissor
:   Agrupació d'Interés Urbanístic Sector UE-A8 de Chiva

Tipus de document
:   Anunci

Informació pública de l'alternativa tècnica de programa per a executar l'actuació integrada de la unitat d'execució única del sector UE-A8 de Chiva. [2005/M4648]
  
L'Agrupació d'Interés Urbanístic Sector UE-A8 de Chiva, amb domicili social a Chiva, carrer de la Libertad, s/n, amb CIF número G-97462477, mitjançant la present informació posa en coneixement de tots els possibles interessats o afectats que:
  
Primer
  
Que ha formulat una alternativa tècnica de programa per a executar l'actuació integrada l'àmbit territorial de la qual és coincident amb la unitat d'execució única del sector UE-A8 de Chiva. La dita alternativa tècnica està composta de memòria del programa per al desenvolupament d'actuació integrada, homologació declarativa, pla de reforma interior i projecte d'urbanització.
  
Segon
  
L'objecte del programa és urbanitzar la unitat d'execució única del sector UE-A8 de Chiva, integrant-la en les xarxes d'infraestructures, comunicacions i servicis públics existents, a més de cedir a l'Ajuntament de Chiva el sòl destinat a usos dotacionals públics i l'aprofitament que excedisca del susceptible d'apropiació pels particulars.
  
Tercer
  
L'alternativa tècnica, còpia de la qual ha sigut depositada davant l'Ajuntament, en data 22 de febrer de 2005, es troba protocol·litzada a la Notaria de Teresa Aparicio Colomer, situada a la localitat de Chiva, carrer de Velázquez, número 1, planta quarta, porta 7.
  
Quart
  
En el termini de 20 dies, comptats des de la publicació del present anunci en el Diari Oficial de la Generalitat Valenciana, qualsevol persona podrà comparéixer en l'esmentada Notaria així com davant l'Ajuntament de Chiva, en horari d'oficines, per a consultar les actuacions derivades del programa d'actuació integrada i presentar davant l'Ajuntament tant al·legacions com alternatives tècniques que pretenguen competir amb l'exposada ara al públic, així com proposicions juridicoeconòmiques per a executar qualsevol de les alternatives. Les proposicions juridicoeconòmiques es presentaran durant els cinc dies següents al venciment del termini de 20 dies indicat al començament.
  
Cinqué
  
Així mateix, i en el termini d'un mes, comptat des de la publicació del present anunci en el Diari Oficial de la Generalitat Valenciana, qualsevol persona podrà comparéixer en la dita Notaria esmentada així com davant l'Ajuntament de Chiva, en horari d'oficines, per a consultar-hi les actuacions derivades de l'homologació declarativa referent al sector UE-A8 que acompanyen l'alternativa tècnica de programa presentada així com presentar al·legacions en l'Ajuntament.
  
Sisé
  
El present avís dóna compliment al que disposa l'article 46 i següents de la Llei Reguladora de l'Activitat Urbanística.